[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Hollandis Valkenswaardis toimus sel na\u0308dalavahetusel motokrossi maailmameistrivo\u0303istluste teine etapp. MXGP klassis teenisid punkte kaks eestlast, Harri Kullas sai 13. koha ja Tanel Leok 23. koha. MX2 klassis tegi hea vo\u0303istluse Hardi Roosiorg, kes oli kokkuvo\u0303ttes neljateistku\u0308mnes."}, {"text_idx": "#000004", "text": "MXGP klassi avaso\u0303idus tegi ilusa stardi Harri Kullas (Honda). Esimeste kurvide ja\u0308rel top 10 sees olnud Kullas langes aga mo\u0303ne ringiga u\u0308lirasketes tingimustes 20 parima seast va\u0308lja. Kogu so\u0303idu vo\u0303itles Harri, et punktikohale jo\u0303uda. Vahepeal bosksis uusi prille vo\u0303tmas ka\u0308inud Harri lo\u0303petas so\u0303idu aga 21. kohal ja ja\u0308i esimesena punktidest ilma. Tanel Leoki (Husqvarna), kes vigastas laupa\u0308eval ko\u0303vasti o\u0303lga, hetkevorm ei lubanud tal u\u0308ldse so\u0303itu lo\u0303puni tulla ja kirja la\u0308ks talle kolmeku\u0308mnes koht. Ko\u0303ige kehvemalt stardikohalt startima pidanud valitsev maailmameister Tim Gajser (Sloveenia, Honda) na\u0308itas, et ka sealt on vo\u0303imalik hea start teha. Gajser pa\u0308a\u0308ses kiirelt top 5 sisse ja esimese ta\u0308isringi lo\u0303puks oli ta u\u0308llatuslikult mo\u0308o\u0308dunud nii Jeffrey Herlingsist (Holland, KTM) kui ka Jorge Pradost (Hispaania, KTM) ja asus so\u0303itu juhtima. Gajser ei vaadanud kordagi tagasi ja so\u0303itis eest a\u0308ra ka planeedi kiireimaks liivaso\u0303itjaks peetaval Herlingsil. Lo\u0303puks vo\u0303ttis Gajser 21 sekundilise vo\u0303idu Herlingsi ees. Hea so\u0303iduga tuli kolmandaks Arminas Jasikonis (Leedu, Husqvarna)."}, {"text_idx": "#000005", "text": "Teises so\u0303idus Kullas nii head starti ei suutnud teha, kuid seevastu tuli so\u0303it ise tal va\u0308lja palju paremini kui esimene. Kullas hakkas ra\u0308nkraskel rajal avaringi top 15 positsioonilt vaikselt ettepoole ru\u0308hkima. So\u0303idu keskel to\u0303usis Harri juba kaheksandaks. Siis tulid temast mo\u0308o\u0308da aga Clement Desalle (Belgia, Kawasaki) ja Glenn Coldenhoff (Holland, GasGas). Rohkem Harrist keegi enam mo\u0308o\u0308da ei saanud ja Kullas tuli finis\u030cisse ku\u0308mnendana. Ka Leok suutis teise so\u0303idu lo\u0303puni so\u0303ita ning avas samuti oma selle aastase punktiarve kui ta lo\u0303petas so\u0303idu 18. kohal. Esikohale pidasid duelli Herlings ja Gajser. Kui avaso\u0303idus oli parem sloveen, siis teises so\u0303idus suutis kiireim olla Herlings. Kolmandana lo\u0303petas so\u0303idu taas Jasikonis."}, {"text_idx": "#000006", "text": "Etapi kokkuvo\u0303ttes tuli Kullas 11 punktiga 13. kohale, Leok sai 3 punktiga 23. koha. Etapivo\u0303idu teenis 47 punktiga Herlings, teise koha sai samade punktidega Gajser ja kolmanda koha 40 punktiga Jasikonis. Sarja kokkuvo\u0303ttes on 94 punktiga liider Herlings, teisel kohal on 85 punktiga Gajser (85 p) ja kolmandal kohal Antonio Cairoli (Itaalia, KTM, 68 p). Kullas la\u0308ks ta\u0308naste punktidega 20. kohale ja Leok asub 28. kohal.\nMX2 klassi avaso\u0303idus toimus esimeses kurvis suur kukkumine, o\u0303nneks pa\u0308a\u0308ses sealt puhtalt mo\u0308o\u0308da Hardi Roosiorg (KTM), kes ta\u0308nu sellele kohe ka top 20 piirile to\u0303usis. Roosiorg suutis so\u0303idu alguses va\u0308ga head kiirust u\u0308leval hoida ning see aitas tal to\u0303usta juba neljateistku\u0308mnendale kohale. So\u0303idu teine pool la\u0308ks Hardil aga raskeks ja pigem tuli hakata silma peal hoidma seljatagant tulijatel. Oma head kohta o\u0303nnestus tal siiski so\u0303idu lo\u0303puni hoida ning finis\u030cisse jo\u0303udis Roosiorg 15. kohal. Esikohale vo\u0303itlesid Tom Vialle (Prantsusmaa, KTM) ja Jago Geerts (Belgia, Yamaha). Vialle sai enamuse so\u0303idust liidrikohal olla, kuid so\u0303idu lo\u0303pus oli Geerts selgelt parem ja nii kuulus vo\u0303it talle. Kolmanda koha vo\u0303ttis Maxime Renaux (Prantsusmaa, Yamaha)."}, {"text_idx": "#000007", "text": "Enne teist so\u0303itu olid olud vihma to\u0303ttu rajal veelgi raskemaks la\u0308inud, kuid Hardi Roosiorule see sobis. Stardi ja\u0308rel oli Hardi top 20 piiril ja kogu so\u0303idu suutis ta ilma suuremate vigadeta la\u0308bida ning see aitas tal korrata esimese so\u0303idu tulemust, Roosiorg jo\u0303udis finis\u030cisse taas viieteistku\u0308mnendal kohal. Stardikurvis kukkus esimese so\u0303idu vo\u0303itja Geerts ja ta ja\u0308i teistest seeto\u0303ttu poolteist minutit taha. Geerts vo\u0303itles terve so\u0303idu ja oli rajal u\u0308ks kiiremaid mehi ning tal o\u0303nnestus viimaselt kohalt lo\u0303puks koguni seitsmendaks to\u0303usta. Kinda so\u0303iduvo\u0303idu teenis algusest peale juhtinud Vialle. Teisena lo\u0303petas so\u0303idu Jed Beaton (Austraalia, Husqvarna) ja kolmandana Renaux. Tanel Leoki meeskonnas so\u0303itev Edelbacher lo\u0303petas so\u0303idu 16. kohal."}, {"text_idx": "#000008", "text": "Etapi kokkuvo\u0303ttes teenis Roosiorg 12 punktiga 14. koha. Etapivo\u0303idu sai 47 punktiga Vialle, teine oli 40 punktiga Renaux ja kolmas 39 punktiga Geerts. Sarja kokkuvo\u0303ttes on Roosiorg kaheku\u0308mnendal kohal, liidriks to\u0303usis 87 punktiga Vialle, teine on Geerts (82 p) ja kolmas Beaton (74 p)."}, {"text_idx": "#000011", "text": "Eestlastel oli raske avapa\u0308ev Inglismaa MM-etapil"}, {"text_idx": "#000021", "text": "Ma\u0308kketo\u0303usu EMV V etapp MaaritsasLo\u0303ppenud"}, {"text_idx": "#000022", "text": "MX Liiga IX etapp (Soolod) MaarduLo\u0303ppenud"}]